OpenLLM-France/wikimedia huggingface dataset:
# Svart Records

Svart Records és una discogràfica independent finlandesa centrada en la música heavy metal, en especial el doom metal. Ha publicat treballs de grups com ara Killing Joke, Mantar, Lama, Oranssi Pazuzu, Terror o Terveet Kädet. Publica també reedicions en LP d'àlbums descatalogats.

## Referències

* ↑ «Svart Records Roundup: Obnoxious Youth, Hexvessel, Timo Kaukolampi & Green Lung» (en anglès americà), 18-06-2020. [Consulta: 23 juliol 2024].
* ↑ «Oranssi Pazuzu y Cobalt llegan a Barcelona y Madrid» (en castellà). Mondo Sonoro, 27-04-2017. [Consulta: 23 juliol 2024].
* ↑ «Terveet Kädet palaa keikkarintamalle: klubikiertue ja festivaalikeikkoja julki» (en finès), 29-03-2019. [Consulta: 22 juliol 2024].
* ↑ «Label feature: Svart Records» (en anglès americà). [Consulta: 22 juliol 2024].
# Anguilla nigricans

Anguilla nigricans és una espècie de peix pertanyent a la família dels anguíl·lids.

## Descripció

* Pot arribar a fer 52 cm de llargària màxima.

## Hàbitat

És un peix d'aigua dolça, salabrosa i marina; demersal; catàdrom i de clima subtropical.

## Distribució geogràfica

Es troba a Àsia: la Xina.

## Observacions

És inofensiu per als humans.

## Referències

* ↑ Schrank, F. von P., 1798. Fauna Boica. Durchgedachte Geschichte der in Baieren einheimischen und zahmen Thiere. Nürnberg. Fauna Boica v. 1: i-xii + 1-720.
* ↑ Chu, Y.-T., 1984. Fishes of Fujian Province. Part 1. Fujian Science & Technology Press, Fujian. Fish. Fujian Prov.: 1-24 + 1-528.
* ↑ The Taxonomicon (anglès)
* 1 2 3 4 «Anguilla nigricans» (en anglès). FishBase. Froese, Rainer; Pauly, Daniel (editors).
* ↑ Kuang, Y., 1991. Anguilliformes. P. 52-65. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 p.
* ↑ McDowall, R.M., 1997. The evolution of diadromy in fishes (revisited) and its place in phylogenetic analysis. Rev. Fish Biol. Fish. 7(4):443-462.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.

## Enllaços externs

* AQUATAB
# Altza

Altza és un dels 17 barris de Sant Sebastià (Guipúscoa). Ocupa la part est de la ciutat fronterera amb el municipi de Pasaia. Té una població de 21.487 habitants.

## Història

Encara que històricament ha format part del terme municipal de Sant Sebastià, durant alguns curts períodes ha estat un municipi independent, primer entre 1821 i 1823; i posteriorment entre 1879 i 1940.
Històricament, Altza era una entitat eminentment rural. El seu nucli urbà se situava en un pujol que dominava la Badia de Pasaia, comptava amb un barri portuari (Herrera) i nombrosos caserius distribuïts pel seu terme municipal i limitava amb Pasaia al barri de Buenavista i amb Sant Sebastià en l'alt de Miracruz i a Martutene.
Després de l'annexió, fortes onades d'immigració van canviar tremendament la seva fisonomia i sociologia en les dècades de 1960 i 1970, ja que va ser la principal zona d'expansió de la ciutat de Sant Sebastià: van néixer nous barris, com Bidebieta o Intxaurrondo. Així l'actual barri d'Altza comprèn només part de l'antic terme municipal, és a dir la part compresa entre l'autopista AP-8 i el port de Pasaia, separat de la resta de la ciutat per l'enllaç de l'AP-8 amb l'est de la ciutat. L'actual Altza es compon dels barris d'Altza Gaina, Arria, Auditz-Akular, Buenavista, Eskalantegi, Herrera, Larratxo, Molinao i Oleta. En els propers anys el planejament urbanístic augura un important desenvolupament urbanístic.

## Altzatarres il·lustres

* Bittor Alkiza Fernández (1970-), futbolista.
* Juan Mari Arzak (1942-), cuiner.
* Jose Maria Etxeberria Larrarte, Etxeberria II.a (1926-), pelotari de remonte.
* Joan Mari Irigoien (1948-), escriptor.
* Juantxo Koka (1973), pelotari.
* Txirrita (1860-1936), bertsolari. Nascut a Hernani, però vivia a Altza.
* Mariano Yurrita (1904-1976), futbolista.

## Enllaços externs

* (basc)(castellà) Web sobre Alza
* Televisió d'Altza a internet. Arxivat 2009-09-17 a Wayback Machine.
# Talosa

La talosa és un monosacàrid de sis carbonis amb un grup aldehid per tant és una aldosa i una aldohexosa. És un monosacàrid artificial, soluble en aigua i lleugerament soluble en metanol. Sembla que el seu nom prové del nom d'un autòmat de la mitologia grega anomenat Talos. La talosa és un epímer en el carboni 2 de la galactosa.
# Ali

«Ali» té aquests significats:
* Mitologia
** Ali (mitologia), fill d'Odin.
* Cinema'
** Alí (pel·lícula)
* Toponímia
** Alì, municipi italià de l'illa de Sicília.
Viccionari
# Tarnov

Tarnov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1355.
# Alison Jackson

Alison Jackson (Vermilion, Canadà, 14 de desembre de 1988) és una ciclista canadenca. Actualment corre a l'equip ciclista femení del EF Education-TIBCO-SVB.
La seva principal victòria és la Paris-Roubaix Femmes el 2023.

## Palmarès
### Carretera

* 2014
** 1a al Tour de White Rock i vencedora d'una etapa
* 2015
** Campiona del Canadà júnior en critèrium
** 1a a Heusden
** Vencedora de dues etapes a la Chico Stage Race
** Vencedora d'una etapa a la Redlands Bicycle Classic
* 2016
** Vencedora d'una etapa al Tour de l'Ardecha
** Vencedora de d'una etapa a la Chico Stage Race
** Vencedora de dues etapes a la Valley of the Sun Stage Race
** Vencedora d'una etapa a Trofeu d'Or femení
* 2017
** Vencedora a Romanengo
* 2018
** 1a a Oudenaarde–GP de President
* 2019
** 1a a la Delta Road Race
** Vencedora d'una etapa a la Volta a Escòcia
* 2021
** Campiona del Canadà en ruta
** Campiona del Canadà en contrarellotge
** Vencedora d'una etapa a la Simac Ladies Tour
* 2023
** 1a a la Paris-Roubaix Femmes
** 2a als Campionats Panamericans de ciclisme en ruta
** 3a als Campionats Panamericans de ciclisme en contrarellotge
* 2024
** Vencedora d'una etapa a la Volta a Espanya

### Resultats a les Grans Voltes
#### Tour de França

* 2023: 108a posició

#### Resultats a la Volta a Espanya

* 2024: 63a posició, vencedora de la 2a etapa

## Referències

* ↑ «"Alison Jackson going full circle with return to EF Education-TIBCO-SVB"» (en anglès). Velonews, 19-01-2023. [Consulta: 1r juliol 2023].
* ↑ «Alison Jackson se hace con la París-Roubaix Femenina» (en castellà). Esciclismo, 08-04-2023. [Consulta: 1r juliol 2023].

## Enllaços externs

* Fitxa a procyclingstats.com
# Tamenend

Tamenend "L'afable" (1628-1698) també conegut per Tammany, fou el cap lenape que signà l'acord amb William Penn el 1683 mercè el qual li cedia els voltants de l'actual Philadelphia (Pensylvània). Ha passat a la història com a personatge afable i amic dels blancs, de manera que en el segle xix algunes de les més importants lògies maçòniques nord-americanes van dur el seu nom, i ha estat adoptat com a "geni tutelar" de la secció del Partit Demòcrata dels Estats Units a l'Estat de Nova York.

## Enllaços externs

* Història de Tammany Arxivat 2006-01-18 a Wayback Machine.
* Biografia de Tamanend Arxivat 2005-11-28 a Wayback Machine.
# Amietia ruwenzorica

Amietia ruwenzorica és una espècie de granota de la família dels rànids. És originària de la Muntanya Ruwenzori, a l'est de la República Democràtica del Congo i al sud-oest d'Uganda, entre els 700 i els 2.500 metres d'altitud. És una espècie bastant comuna.
Viu al voltant i dins de rierols en selves de muntanya i de muntanya mitjana. Es reprodueix en aquests rierols durant l'estació seca i el capgròs està adaptat als corrents.

## Referències

* 1 2 «Amietia ruwenzorica» (en anglès). IUCN Red List. IUCN SSC Amphibian Specialist Group. 2014. [Consulta: 29 agost 2014].
# Sveti Jakov

Sveti Jakov (en croat, literalment, 'Sant Jaume') és el nom d'una platja i un petit barri, el més oriental de Dubrovnik (Croàcia). Té una església dedicada a Sant Jaume (Samostan Svetog Jakova). Al nord-oest té la zona forestal de Zlatni Potok, al nord la de Višnjica, al nord-est la de Žarkovica, i al sud-est la punta Orsula (Úrsula).

## Referències

* ↑ inc., Dubrovnik Republic. «Dubrovnik beaches - St Jakov Beach». Arxivat de l'original el 2018-09-30. [Consulta: 2 octubre 2018].
# Alticus saliens

Alticus saliens és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 10 cm de longitud total.

## Reproducció

És ovípar.

## Hàbitat

És un peix marí de clima tropical que viu entre 0-2 m de fondària.

## Distribució geogràfica

Es troba des del Mar Roig fins a les Illes de la Societat, les Ryukyu, Queensland (Austràlia) i les Illes Mariannes (Micronèsia).

## Referències

* ↑ «Alticus saliens». Catalogue of Life. (anglès)
* 1 2 3 «Alticus saliens» (en anglès). FishBase. Froese, Rainer; Pauly, Daniel (editors).
* ↑ Allen, G.R. i R.C. Steene, 1988. Fishes of Christmas Island Indian Ocean. Christmas Island Natural History Association, Christmas Island, Indian Ocean, 6798, Austràlia. 197 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Masuda, H., C. Araga i T. Yoshino, 1975. Coastal fishes of southern Japan. Tokai University Press, Tòquio (Japó). 382 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Myers, R.F., 1991. Micronesian reef fishes. Second Ed. Coral Graphics, Barrigada, Guam. 298 p.
* ↑ Wass, R.C., 1984. An annotated checklist of the fishes of Samoa. Natl. Ocean. Atmos. Adminis. Tech. Rept., Natl. Mar. Fish. Serv., Spec. Sci. Rept. Fish. (781).

## Bibliografia

* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Martin, K.L.M. i C.R. Bridges, 1999. Respiration in water and air. p. 54-78. A: M.H. Horn, K.L.M. Martin i M.A. Chotkowski (editors) Intertidal fishes. Life in two worlds. Academic Press. 399 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Alticus sertatus

Alticus sertatus és una espècie de peix de la família dels blènnids i de l'ordre dels perciformes que es troba al Pacífic occidental central. És un peix marí de clima tropical i associat als esculls de corall. És ovípar.

## Referències

* ↑ «Alticus sertatus». Catalogue of Life. (anglès)
* 1 2 «Alticus sertatus» (en anglès). FishBase. Froese, Rainer; Pauly, Daniel (editors).
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
# Sílice precipitada

Sílice precipitada és un amorf forma de sílice (diòxid de silici, SiO₂); és un material blanc en pols. La sílice precipitada es produeix per precipitació d'una solució que conté sals de silicat.
Les tres classes principals de sílice amorfa són la sílice pirogènica, la sílice precipitada i el gel de sílice. Entre ells, la sílice precipitada té la major importància comercial. L'any 1999 es van produir més d'un milió de tones, la meitat s'utilitza en pneumàtics i soles de sabates.
Igual que la sílice pirogènica, la sílice precipitada no és essencialment microporosa (tret que estigui preparada pel procés Stöber).

## Producció

La producció de sílice precipitada comença amb la reacció d'una solució de silicat neutre amb un àcid mineral. S'afegeixen solucions d'àcid sulfúric i silicat de sodi simultàniament amb agitació a l'aigua. La precipitació es realitza en condicions àcides. L'elecció de l'agitació, la durada de la precipitació, la velocitat d'addició de reactius, la seva temperatura i concentració, i el pH poden variar les propietats de la sílice. S'evita la formació d'una etapa de gel agitant a temperatures elevades. El precipitat blanc resultant es filtra, es renta i s'asseca en el procés de fabricació.
    Na ₂ (SiO ₂) $_7$ + H ₂ SO $_4$ + O → 7 SiO ₂ + Na ₂ SO $_4$ + H ₂ O
    Na ₂ SiO ₃ + H ₂ SO $_4$ → SiO ₂ + Na ₂ SO $_4$ + H ₂ O

## Propietats

Les partícules són poroses. Partícules primàries amb un diàmetre de 5 a 100 nm, i superfície específica 5–100 m $^2$ /g. La mida de l'aglomerat és d'1 a 40 µm amb una mida mitjana dels porus > 30 nm. Densitat: 1,9 - 2,1 g/cm $^3$ .

## Aplicacions

* Farciment, suavitzant i millora del rendiment en cautxú i plàstics
* Agent de neteja, espessiment i poliment en pastes de dents per a la cura de la salut bucodental
* Additiu de processament d'aliments i productes farmacèutics com a agent antiaglomerant, espessidor, absorbent per convertir líquids en pols.
* Modificador de la reologia dels aliments
* Antiescuma

## Fabricants

* Fujian Sanming Zheng Yuan Chemical Co., Ltd. Arxivat 2022-11-08 a Wayback Machine.
* Anten Chemical Co., Ltd.
* PPG Industries Co.
* Evonik Industries AG
* Pak Chromica Ltd., (PCL)

## Referències

* ↑ Otto W. Flörke, et al. "Silica" in Ullmann's Encyclopedia of Industrial Chemistry, 2008, Weinheim: Wiley-VCH. doi:10.1002/14356007.a23_583.pub3
* ↑ Garrett, P.R.. Defoaming. Theory and Industrial applications.. U.S.A.: CRC Press, 1992, p. 238–239. ISBN 0-8247-8770-6.
# Cyprian Bazylik

Cyprian Bazylik (Sieradz, c. 1535 $^{(Gregorià)}$ - 1600) va ser un poeta, escriptor, músic, compositor, impressor, traductor i reformista protestant polonès del segle xvi. És una figura cultural i religiosa del Renaixement i de la reforma polonesa.

## Vida

Cyprian va néixer a Polònia el 1535, a la ciutat de Sieradz. Era orfe de família burgesa de classe mitjana. El seu difunt pare es deia Maciej.
Va estudiar a Cracòvia a la Universitat Jagellònica entre 1550-51, on apareix a l'arxiu com Ciprianus Mathiae Syradensis. Probablement va estudiar teologia, i encara el 1550 va abraçar el calvinisme. Aleshores ja era poeta i músic. Va treballar durant algun temps a la cort del rei Segimon II August. El setembre de 1557, en un campament de l'exèrcit polonès a la riba del riu Musa, les seves habilitats artístiques i intel·lectuals van impressionar molt el cavaller i guerrer grec Jakub Heraklides Bazylik. Aquest últim li va donar el títol de noble, adoptant-lo com a fill i concedint-li el seu escut; per la qual cosa ara Ciprian tenia el cognom Bazylik. Heraklides també li va donar l'honor de "laureatus poeta" (poeta llorejat), perquè havia estat nominat per Carlos V com a comte Palatino, podent promoure els poetes amb aquest títol. Totes dues coses (ennobliment i promoció llorejada) van rebre la confirmació del rei Segimon en presència de senyors polonesos.

## Referències

* ↑ «Cyprian Bazylik (1535-1600)» (en polonès). idn.org.pl/towmuz/. Arxivat de l'original el 2018-01-14. [Consulta: 28 novembre 2017].
* ↑ «Cyprian Bazylik of Sieradz - Complete Works» (en polonès). merlin.pl/. Arxivat de l'original el 2020-08-14. [Consulta: 18 desembre 2017].
* ↑ «Cyprian Bazylik ruszył w świat. Płyta z utworami renesansowego kompozytora z Sieradza wydana 2. Raz» (en polonès). sieradz.naszemiasto.pl/. [Consulta: 17 desembre 2017].
* ↑ «Mądrość Ojca Wszechmocnego» (en polonès). collegiumvocale.bydgoszcz.pl/. Arxivat de l'original el 2006-06-22. [Consulta: 12 desembre 2017].
* ↑ «Cyprian Bazylik nominowany do trzech Fryderyków'2013!» (en polonès). siewie.tv/index.
* ↑ «Cyprian Bazylik» (en polonès). culture.pl/pl/news. [Consulta: 14 desembre 2017].
* ↑ «Description» (en inglês). www.polartcenter.com/. [Consulta: 14 desembre 2017].
* ↑ «Cyprian Bazylik» (en polonès). amcocker.keep.pl/. [Consulta: 10 desembre 2017].
* ↑ Polska encyklopedja szlachecka. 4, 1936. ISBN 9788386409006.

## Bibliografia

* SARPE, Gran Enciclopèdia de la Música Clásica, vol. IV, pàg. 1600. (ISBN 84-7291-226-4)
# Otocinclus bororo

Otocinclus bororo és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 3,1 cm de llargària total.

## Distribució geogràfica

Es troba a Sud-amèrica: conca del riu Paraguai.

## Referències

* ↑ Cope E. D. 1871. (Untitled report) "Some anatomical points of importance in the classification of the siluroids of the Amazon." Proc. Acad. Nat. Sci. Phila. v. 23. 112-113.
* ↑ «Otocinclus bororo». Catalogue of Life. (anglès) (anglès)
* 1 2 FishBase (anglès)
# Raymonda

Raymonda és un ballet de dansa clàssica en tres actes i quatre escenes, coreografiat per Màrius Petipà per al Ballet Imperial de Sant Petersburg sobre música d'Alexander Glazunov i que es va estrenar el 1898. És el primer ballet que ha escrit per Glazunov. La coreografia destaca per la seva delicadesa respecte a la majoria de les fetes al segle xix i per la seva teatralitat. Es caracteritza per ser un paradigma de l'estètica de Petipà i sobretot per la incorporació de danses de caràcter basades en danses tradicionals populars hongareses. Avui encara és un clàssic obligat al repertori de totes les grans companyies de dansa i prou conegut pels estudiants de clàssic, ja que és habitual a exàmens i concursos.
El ballet narra la història d'un triangle amorós a la cort hongaresa durant l'època de major apogeu de les croades, a l'edat mitjana. Dos homes, un cristià i un musulmà, lluiten per l'amor d'una mateixa dona: Raymonda. La inclusió del sarraí medieval i el seu món permet als creadors introduir elements exòtics i orientals, que tan de moda estaven al modernisme.

## Vegeu també

* Mar i cel, peça teatral catalana de finals del segle xix, que també tracta d'una història d'amor i la lluita entre moros i cristians. Al segle XX Dagoll Dagom en va fer una versió en teatre musical amb el mateix nom.

## Referències

* 1 2 Raymonda Companyia de dansa Ángel Corella (anglès) (castellà)
# República d'Hongria

«República d'Hongria» té aquests significats:
* República d'Hongria o Hongria, actual república de l'Europa central
* República Popular d'Hongria, república comunista
* República d'Hongria (1946–1949), república parlamentària establerta breument després de la dissolució del Regne d'Hongria el 1946.
# Ramon de Bell Lloc

Ramon de Bell Lloc (segle xii – segle xiii) fou un noble català.
Va participar en la Conquesta de Mallorca de 1229 empresa per Jaume el Conqueridor en la Host disposada per Guillem II de Montcada i de Bearn. Del 1242 al 1245 era una dels nobles catalans presents en terres valencianes, juntament amb Ramon Berenguer d'Àger, Guillem d'Aguiló, Guillem de Cervelló, Gombau i Guillem d'Entença, Guillem de Montcada i Pere de Montcada.

## Referències

* ↑ Llorens, Salvador Domènech i. El tractat d'Almisrà. Universitat de València, 2011-11-28, p. 44. ISBN 978-84-370-8408-4.
* ↑ Anuario de estudios medievales. Instituto de Historia Medieval de España., 1996, p. 657.
# Reaud

Reaud (italià Realdo, brigasc Rêaud) és una fracció del municipi de Triora (província d'Impèria, Ligúria), que forma part de la Val Ròia, dins les Valls Occitanes. Es troba a la vall Argentina, que fins al Tractat de París de 1947 formava part del municipi de la Briga, aleshores a la província de Cuneo (Piemont). Té uns 25 habitants i forma una illa lingüística juntament amb la fracció de Verdeja. La fracció fou fundada en el segle xvii per una família de Verdeja, i aleshores era zona fronterera de la República de Gènova.

## Enllaços externs

* Reaud a: vastera.it Arxivat 2006-05-07 a Wayback Machine.
# Relació senyal-soroll quantificació

La relació senyal-soroll quantificació (SQNR o SN$_q$R) és una mesura de qualitat àmpliament utilitzada en l'anàlisi d'esquemes digitalització com ara la modulació de codi de pols (PCM). El SQNR reflecteix la relació entre la potència nominal màxima del senyal i l'error de quantificació (també conegut com a soroll de quantificació) introduït en la conversió d'analògic a digital.
La fórmula SQNR es deriva de la fórmula general de relació senyal-soroll (SNR):
$\mathrm {SNR} ={\frac {3\times 2^{2n}}{1+4P_{e}\times (2^{2n}-1)}}{\frac {m_{m}(t)^{2}}{m_{p}(t)^{2}}}$
on:
    $P_{e}$ és la probabilitat d'error de bit rebut
    $m_{p}(t)$ és el nivell màxim del senyal del missatge
    $m_{m}(t)$ és el nivell mitjà del senyal del missatge
Com que SQNR s'aplica als senyals quantificats, les fórmules per a SQNR es refereixen a senyals digitals de temps discret. En lloc de $m(t)$, el senyal digitalitzat $x(n)$ serà utilitzat. Per $N$ passos de quantificació, cada mostra, $x$ requereix $\nu =\log _{2}N$ bits. La funció de distribució de probabilitat (pdf) representa la distribució de valors en $x$ i es pot denotar com $f(x)$. El valor màxim de magnitud de qualsevol $x$ es denota per $x_{max}$.
Com que SQNR, com SNR, és una relació entre la potència del senyal i una mica de potència de soroll, es pot calcular com:
$\mathrm {SQNR} ={\frac {P_{signal}}{P_{noise}}}={\frac {E[x^{2}]}{E[{\tilde {x}}^{2}]}}$
La potència del senyal és:
${\overline {x^{2}}}=E[x^{2}]=P_{x^{\nu }}=\int _^x^{2}f(x)dx$
La potència del soroll de quantificació es pot expressar com:
$E[{\tilde {x}}^{2}]={\frac {x_{max}^{2}}{3\times 4^{\nu }}}$
Donant:
$\mathrm {SQNR} ={\frac {3\times 4^{\nu }\times {\overline {x^{2}}}}{x_{max}^{2}}}$
Quan es desitja l'SQNR en termes de decibels (dB), una aproximació útil a SQNR és:
$\mathrm {SQNR} |_{dB}=P_{x^{\nu }}+6.02\nu +4.77$
on $\nu$ és el nombre de bits en una mostra quantificada, i $P_{x^{\nu }}$ és la potència del senyal calculada anteriorment. Tingueu en compte que per cada bit afegit a una mostra, el SQNR augmenta aproximadament un 6 dB ($20\times log_{10}(2)$).

## Referències

* ↑ «Signal-to-Quantization Noise Ratio - an overview | ScienceDirect Topics» (en anglès). https://www.sciencedirect.com.+[Consulta: 25 juliol 2023].
* ↑ «Signal to Quantization Noise ratio concept» (en anglès). https://dsp.stackexchange.com.+[Consulta: 25 juliol 2023].
* ↑ Sweetwater. «signal to quantization noise ratio» (en anglès). https://www.sweetwater.com,+22-11-2004.+[Consulta: 25 juliol 2023].
* ↑ «[https://classes.engineering.wustl.edu/ese488/Lectures/Lecture5a_QNoise.pdf D:\Home\ese488\Lectures\5_DeltaSigma\Lecture5a_QNoise.doc Page 1 of 7 Quantization Noise]» (en anglès). https://classes.engineering.wustl.edu.
# Relació sintagmàtica

La relació sintagmàtica és la relació que s'estableix entre un element (mot, sintagma o oració) amb altres que l'envolten dins del mateix discurs, en oposició a la relació paradigmàtica que estableix aquell element amb tots els altres de la mateixa llengua que podrien ocupar la seva posició exacta en aquell missatge.
Existeixen tres tipus de relacions sintagmàtiques: la coordinació o parataxi (dos o més elements estan al mateix nivell jeràrquic en l'anàlisi sintàctica), la subordinació o hipotaxi (un element depèn d'un altre) i la concordança, on un element afecta a l'aparició o a la forma dels altres.